text: 徐憲卿，字九亮，南直隸蘇州府太倉州人。生平.萬曆三十七年二月奉差巡視南京京營，以河西陷沒，山海瀕危，條議八事：一固山海、一守薊門、一挑營兵、一定城守、一嚴保甲、一儲煤米、一募義勇、一檄勤王。又言留都根本重地，綢繆宜豫，議於西南中三處相去適均之地，各建營房，就於七營內挑撥選鋒，及拔嘗伍之尤，各帶兵器，更番輪直；又慮夜巡寥落，除舊軍外，再增軍一千名，仿復初年攢把之制，通宵巡警。二年十二月預掌京察，四年疏言駕帖之僉、北司之拷，非所以示天下公，宜以罪犯付法司，內外章奏還內閣職掌，無使輔臣失職，其言皆侵權璫。己，以特疏糾忠賢、客氏及其所用要人，奸黨側目。時緹騎四出，在籍者先後逮獄，或說以媚璫解禍，憲卿不為動。四年六月以江南被災，上疏請蠲漕糧，五年二月以東南歲荒米貴，條陳五款。七年九月起升南光祿寺少卿添注，崇禎時，官至太僕寺少卿，駐滁州，巡視江南北馬政。土寇大至，憲卿率民兵登陴，寇不能攻，以病致政歸。甲申聞國變，時時慟哭而卒，年八十有二。著有《留垣疏草》等。
metadata: erhwenkuo/wikipedia-zhtw
metadata: 徐憲卿
metadata: https://zh.wikipedia.org/wiki?curid=7507350